نݣليزية
{{مقال_مهضور|أوديو نڭليزية.ogg|16 شتنبر 2020}}
{{معلومات لوغة}}
'''لينݣليزية''' ولا '''نّݣليزية''' ؤلا '''لونݣلي''' (ب نّݣليزية '''English''') هيّا [[لوغة هندوؤروپية]]، ؤ ب ضبط [[لوغة جرمانية غربية|جرمانية غربية]] لي لأصل ديالها من [[لمملكة لمتحدة|نّݣليز]]. تاتًهضر نّݣليزية ف ݣاع [[قارة|لقارّات]] د لعالم ؤ تاتعتابر حاليا هي لّوغة لّولة ف لعالم من ناحية د لينتاج لعلمي. تقريبا مليار ؤ نص د ناس ف لعالم تيهضرو نّݣليزية، منهم مابين 360 و 400 مليون لي هي [[لوغة د لم|لّوغة د لم]] ديالهم.<ref>{{Cite web
|url=https://www.babbel.com/en/magazine/how-many-people-speak-english-and-where-is-it-spoken
|title=لإحصائيات د لمجلة د بابل
|archive-url=https://web.archive.org/web/20231001213527/https://www.babbel.com/en/magazine/how-many-people-speak-english-and-where-is-it-spoken
|archive-date=2023-10-01
|accessdate=2020-06-05
|url-status=live
}}</ref><ref name="ethnologue">{{Cite web
|url=https://www.ethnologue.com/guides/ethnologue200
|language=en
|title=What are the top 200 most spoken languages? [شنو هوما لّوغات ل 200 لأكتر مهضورين ف لعالم؟]
|archive-url=https://web.archive.org/web/20230923161950/https://www.ethnologue.com/guides/ethnologue200/
|archive-date=2023-09-23
|accessdate=2021-05-24
|url-status=live
}}</ref>

نّݣليزية هي واحد [[لوغة جرمانية|لّوغة جرمانية]]. هي تالت أكتر لوغة كيهضرو بها ناس ف لعالم كا [[لوغة د لم]] أما أكتر لوغة كيهضرو بيها هي [[الشينوية|شينوية]] ؤ تابعاها [[صبليونية]].<ref name="stats">{{Cite web
|url=https://lemongrad.com/english-language-statistics/
|language=en
|title=English Language Statistics [سطاتيستيك ديال نّݣليزية]
}}</ref>

نتاشرات لينݣليزية ف لعالم من بعد لقرن 17، مع لإمبراطورية لبريطانية ؤ [[الولايات المتاحدة د ميريكان|لميريكان]]. مورا [[لحرب لعالمية الجاوجة|لحرب لعالمية التانية]]، ؤ حيث ولات لميريكان قوة عوضما، فرضات لينݣليزية راسها كا لوغة عالمية، ؤ ولات هي لوغة لولة ف لعالم ف بزاف د لينتاجات ؤ ضّومينات. لينݣليزية هي لوغة رسمية ف بزاف د لهيئات ؤ لمؤسسات ف لعالم بحال [[لأمم لمتحدة|لأمم لمتًحدة]] ؤ [[ليتيحاد لؤروپي]].<ref>{{Cite web
|url=https://eur-lex.europa.eu/LexUriServ/LexUriServ.do?uri=CONSLEG:1958R0001:20070101:EN:PDF
|title=ليستة د لّوغات رّسمية د ليتيحاد لؤروپي
|archive-url=https://web.archive.org/web/20231009122135/https://eur-lex.europa.eu/LexUriServ/LexUriServ.do?uri=CONSLEG:1958R0001:20070101:EN:PDF
|archive-date=2023-10-09
|accessdate=2020-06-05
|url-status=live
}}</ref> نݣليزية هي لوغة رسمية ف 67 بلاد. ؤ هيّا لّولة من حيت تّعلام ديالها كا لوغة تانية.

ماكاينش شي فرق كبير ما بين لينݣليزية ديال ميريكان و لينݣليزية ديال بريطانيا ف لمفردات ؤ لقواعد. كاينين شلة ديال لّهجات ؤ لّكنات ديال نّݣليزية، ف بزاف د لبلدان ؤ لمناطق، لّي كتختالف بيناتها ف ل[[فونولوجيا]] ؤ [[صوتيات|صّوتيات]]، ؤ شي مرات حتا ف ل[[موعجام]]، [[إيديوم|لإيديومات]]، ل[[ݣرامير]]، ؤ طّريقة د ل[[كتبة]]، ولاكين ب شكل عام كيتفاهمو بيناتهم، من غير شي حالات فاش كيكونو جوج لهجات متباعدين بزاف جغرافيّان. شّخص نّاطق ب نّݣليزية كيتسما ''أنݣلوفوني''.

لينݣليزية هي لوغة لأجنبية تانية من حيت عدد ناس لي تيهضروها ف [[لمغريب]]، من بعد [[لفرانساوية]]. تقريبا 6 د لمليون د لمغاربة قالو علا راسهم بلي تيهضرو نّݣليزية ف [[لإحصاء لعام 2014|إحصائيات د 2014]].<ref>{{Cite web
|url=https://www.moroccoworldnews.com/2015/10/170704/18-3-of-moroccans-speak-english/
|title=لإحصائيات د لهضرة د لينݣليزية فلمغريب
|archive-url=https://web.archive.org/web/20230710193412/https://www.moroccoworldnews.com/2015/10/170704/18-3-of-moroccans-speak-english
|archive-date=2023-07-10
|accessdate=2020-06-05
|url-status=live
}}</ref>

== تّصنيف لّوغاوي ==
[[فيشي:لّوغات لجرمانية لغربية ب دّاريجة.png|تصغير|شّجرة ديال لّوغات لجرمانية لغربية]]
نّݣليزية [[لوغات هندوؤروپية|لوغة هندوؤروپية]]، ؤ ب تّحديد كتنتامي ل لفرع ديال [[لوغات جرمانية غربية|لّوغات لجرمانية لغربية]]. [[نݣليزية قديمة|نّݣليزية لقديمة]] جات من [[ستيمرارية لوغاوية]] كتمتّل مجموعة د لّهجات ؤ لّوغات لّي كانو كيهضرو قبايل جرمانية علا شّط ديال [[لبحر شمالي|لبحر شّمالي]] ف لمنطقة د [[فريزيا]]. هاد لّوغات تطورو ب شكل تدريجي ل تلاتة د مجموعات، هوما [[لوغات أنݣلية|لّوغات لأنݣلية]] ف لجزر د [[لمملكة لمتحدة|بريطانيا]]، [[لوغات فريزية|لّوغات لفريزية]]، ؤ [[لألمانية سهلية|لألمانية سّهلية]].

[[لوغات أنݣلية|لّوغات لأنݣلية]] ؤ [[لوغات فريزية|لوغات لفريزية]] كيتجمعو عادة ف فاميلة وحدة د [[لوغات أنݣلوفريزية|لّوغات لأنݣلوفريزية]]، لّي كتمتل مجموعة د لّوغات كاتعتابر أقرب وحدين ل نّݣليزية. ؤ هاد لفاميلة بدورها كتّجمع معا لألمانية سّهلية ف فاميلة كتسمّا لّوغات لإنݣڤايونية ؤلا [[لوغات جرمانية د لبحر شمالي|لّوغات لجرمانية د لبحر شّمالي]]، مي كاينين عولاما د [[ليسانيات|لّيسانيات]] كيعارضو هاد تّصنيف لّخر.

نّݣليزية لقديمة من بعد غادي تطور ل [[نݣليزية وسطانية|نّݣليزية لوسطانية]]، لّي حتا هيّا غادي تطور ل نّݣليزية لّي كنعرفو دابا. نّݣليزية كتبان مختالفة علا [[لوغات جرمانية|لّوغات لجرمانية]] لوخرة، حيت عزلها لبحر علا خواتاتها ل مدة طويلة، ؤ من بعد غادي تأتر ب [[نوردية قديمة|نّوردية لقديمة]] ؤ [[لفرانساوية]]. واحد نّيسبة كبيرة ديال لموعجام د نّݣليزية جاي من لفرانساوية.<ref name="engclub">{{Cite web
|url=https://www.englishclub.com/history-of-english/
|language=en
|title=History of English [تّاريخ د نّݣليزية]
|archive-url=https://web.archive.org/web/20231004065556/https://www.englishclub.com/history-of-english/
|archive-date=2023-10-04
|accessdate=2021-05-23
|url-status=live
}}</ref>

نّݣليزية كتّعتابر لوغة جرمانية حيت كتّشارك معا لّوغات لجرمانية لوخرة ف [[تبدال د لوغات|تغييرات ؤ زيادات]] لّي ماكانلقاوش ف لوغات خرين. هادشي كيدل بلي هاد لّوغات منحادرة من شي لوغة قديمة كتسما ل[[پروطوجرمانية]] لّي كانت كتّهضر ف شمال [[ؤروپا]] ف [[لعصر د لحديد]]. من بين لخاصيات لّي كيتشاركو فيها لّوغات لجرمانية، كاين تّقسيم ديال [[فيعل|لفعال]] ل فعال قوية ؤ فعال ضعيفة. نّݣليزية كتّعتابر لوغة أنݣلوفريزية حيت هيّا ؤ لّوغة لفريزية كيتشاركو ف خاصيّات إضافية، سيرتو شي تويشيات ف تّصريف د لفعال ؤ ف نّوطق.<ref name="germanic">{{Cite book
|title=The Germanic Languages [لّوغات لجرمانية]
|author=ويين هيربيرت
|publisher=لمطبعة ديال [[لجامعة د كامبريدج|جامعة كامبريدج]]
|date=2007
}}</ref>

== تّاريخ ==

=== نّݣليزية لقديمة ===
{{مقالة متعمقة|نݣليزية قديمة}}
[[فيشي:Beowulf_Cotton_MS_Vitellius_A_XV_f._132r.jpg|تصغير|لبدية ديال ل[[ملحامة]] د [[بيوولف|بيوُولف]] مكتوبة ب [[نڭليزية قديمة|نّݣليزية لقديمة]]]]
أقدم شكل من شّكال د نّݣليزية كيتسما [[نݣليزية قديمة|نّݣليزية لقديمة]] ؤلا لأنݣلوساكسونية، لّي كانت مهضورة مابين [[لقرن سات|لقرن سّات]] ؤ [[لقرن حضاش]] ميلادي. نّݣليزية لقديمة تطورات من مجموعة د لّهجات لجرمانية لغربية، لّي عادتن كتّجمع ف إطار لّوغات لأنݣلوفريزية، ؤلا لّوغات لجرمانية د لبحر شّمالي، ؤ كانت مهضورة ف [[فريزيا]] (شمال د [[هولاندا]] ؤ شوية ف لغرب د [[ألمانيا]])، ف [[ساكسونيا سفلية|ساكسونيا سّفلية]] (شّمال لغربي د ألمانيا)، ؤ ف لجنوب ديال شبه جزيرة [[يوتلاند]] (شّمال د ألمانيا ؤ لجنوب د [[الدانمارك|دّانمارك]]).<ref name="Routledge">{{Cite book
|title=A History of the English Language [تاريخ د لّوغة نّݣليزية]
|authors=ألبرت س. باف، طوماس كييبل
|publisher=روتليدج
|year=2002
|language=en
}}</ref>

ف [[لقرن لخامس]] لميلادي، لقبايل [[لأنݣلوساكسونيين|لأنݣلوساكسونية]] ستاقرات ف [[لمملكة لمتحدة|بريطانيا]] من بعد ما طاحت [[لإمبراطورية رومانية لغربية|لإمبراطورية رّومانية لغربية]]. جوج قرون مورا داكشي ولّات لّهجات لجرمانية ديالهم هيّا لّي مسيطرة ف بريطانيا، ؤ خدات لبلاصة ديال لّوغات لّي كانت ف [[بريطانيا الرومانية|إقليم بريطانيا رّوماني]]، بحال [[لبريطونية لقديمة]] لّي كتعتابر [[لوغات كيلتية|لوغة كيلتية]]، ؤ [[لاتينية|لّاتينية]]. هاد لّهجات ولّات كتسما ''Ænglisc إنݣليسك'' لي ولّات ''English إنݣليش'' نيسباتن ل لقبايل [[لأنݣليين|لأنݣلية]]، ؤ لبلاد ديالهوم ولّات كتسما ''Ænglaland إنݣلالاند'' ؤلا بختيصار ''England إنݣلاند''.<ref name="Routledge"/><ref name="engla">{{Cite web
|url=https://bosworthtoller.com/009427
|title=Engla land
|language=en
|archive-url=https://web.archive.org/web/20221019091429/https://bosworthtoller.com/009427
|archive-date=2022-10-19
|accessdate=2021-05-24
|url-status=live
}}</ref>

نّݣليزية لقديمة كانو فيها 4 ديال لّهجات رّئيسية، لّي كينقاسمو ل جوج مجموعات: لّهجات لأنݣلية ([[لهجة لميرسية|لّهجة لميرسية]] ؤ [[لهجة نورثامبرية|لّهجة نّورثامبرية]]) ؤ لّهجات سّاكسونية ([[لهجة لكينتية|لّهجة لكينتية]] ؤ [[لهجة ساكسونية لغربية|لّهجة سّاكسونية لغربية]]).ب سباب لإصلاحات تّعليمية ديال لماليك [[ألفريد لعاضيم]] ف [[لقرن تاسع|لقرن تّاسع]] غادي تولي لّهجة سّاكسونية لغربية ديال [[مملكة ويسيكس]] هيّا [[لوغة معيارية|لّوغة لمعيارية]] ديال نّݣليزية لقديمة.<ref name="cambhist">{{Cite book
|title=The Cambridge History of the English Language. 1: The Beginnings to 1066 [تّاريخ ديال كامبريدج د لّوغة نّݣليزية، لݣزو لّول، من لبدية حتال 1066]
|author=طوماس تون
|publisher=لمطبعة ديال [[لجامعة د كامبريدج|جامعة كامبريدج]]
|year=1992
}}</ref>

جوج د نّوصوص لمعروفين ب نّݣليزية لقديمة هوما ل[[ملحامة]] ديال [[بيوولف|بيوُولف]] لّي كانت مكتوبة ب سّاكسونية لغربية، ؤ [[نشيد ديال كييدمون|نّشيد ديال كييْدمون]] لّي تكتبات ب لّهجة نّورثامبرية، ؤ لّي هيا أقدم قصيدة [[شيعر]]ية نݣليزية معروفة.<ref name="Donoghue">{{Cite journal
|doi=10.1002/9780470776025
|author=دانييل دونوݣو
|title=Old English Literature [لأداب نّݣليزي لقديم]
|year=2004
}}</ref> نّݣليزية لعصرية تطورات سيرتو من لّهجة لميرسية ؤ [[سكوطلاندية|سّكوطلاندية]] من لّهجة نّورثامبرية. ف [[لقرن لخامس]] كانت نّݣليزية لقديمة كتّكتب ب [[أبجدية رونية|لأبجدية رّونية]] بحال لّوغات لجرمانية لوخرة، سيرتو لّوغات لأنݣلوفريزية، مي معا لقرن سّات، ولّات كتّكتب ب [[أبجدية لاتينية|لأبجدية لّاتينية]]، معا شي رموز رونية بحال þ (= ث) ؤ ð (= ذ).<ref name="omniglot">{{Cite web
|url=https://omniglot.com/writing/futhorc.htm
|title=Anglo-Saxon runes (ᚠᚢᚦᚩᚱ/Futhorc/Fuþorc)
|language=en
|archive-url=https://web.archive.org/web/20230909171554/https://www.omniglot.com/writing/futhorc.htm
|archive-date=2023-09-09
|accessdate=2021-05-24
|url-status=live
}}</ref>

[[نݣليزية قديمة|نّݣليزية لقديمة]] وخا هيّا لجدة د نّݣليزية لعصرية، ماكاينش [[تفاهوم متبادل|تفاهوم بيناتهوم]]، ؤ شي نݣليزي من [[لقرن لواحد ؤ عشرين]] مايقدش يفهم نّݣليزية لقديمة بلا مايتعلّم ليها. ل[[ݣرامير|ݣرامّير]] ديال نّݣليزية لقديمة كتشبه ل ديال [[لألمانية]] ديال دابا، ؤ أقرب لوغة ليها كانت هيّا [[لفريزية لقديمة]]. نّݣليزية لقديمة متلان فيها لإعراب ديال سّميات، بحال ف لألمانية، علا حساب واش فاعل، مفعول، ؤلا مجرور، ؤ نفس شي كينطابق علا [[حرف د لإضافة|لحروف د لإضافة]]، [[فيعل|لفعال]] ؤ [[نعت|نّْعوت]]. نّݣليزية لعصرية ب لمقارنة، فيها شكال قلال ديال ضّماير ؤ شّكال ديال تّصريف د لفعال حتا هوما قل من دوك لّي كاينين ف نّݣليزية لقديمة.<ref name="Routledge"/> هاد تطور كيشبه لّي وقع ما بين [[لعربية]] ؤ [[داريجة|دّاريجة]]. هادا ميتال ديال جملة ب نّݣليزية لقديمة ؤ لموقابيل ديالها ب نّݣليزية لعصرية، ب طرجمة ل دّاريجة:

* نّݣليزية لقديمة: Foxas habbað holu and heofonan fuglas nest
* نّݣليزية لعصرية: Foxes have holes and the birds of heaven nests<ref name="phono">{{cite book
|last1=لاص
|first1=روجر
|editor1-last=دينيسون
|editor1-first=ديڤيد
|editor2-last=هوݣ
|editor2-first=ريتشارد م.
|title=A History of the English language [تّاريخ د لّوغة نّݣليزية]
|url=https://archive.org/details/historyenglishla00hogg
|url-access=limited
|publisher=لمطبعة ديال [[لجامعة د كامبريدج|جامعة كامبريدج]]
|date=2006
|isbn=978-0-521-71799-1
|pages=[https://archive.org/details/historyenglishla00hogg/page/n61 46]–47
}}</ref>
* داريجة: تّعالب عندهوم حفاري ؤ طّيور د سّما عندهوم عشاش

=== نّݣليزية لوسطانية ===
{{مقالة متعمقة|نݣليزية وسطانية}}
معا تّأتير ديال لوغات خرة، غادي تطور نّݣليزية لقديمة بشكل تدريجي ل نّݣليزية لوسطانية. تّاريخ لّي كيتّعطا عادة ديال لبدية د هاد تّطور هوّا 1066 فاش جا [[ويليام لفاتح]] [[نورمانديين|نّورماندي]] باش يسيطر علا [[لمملكة لمتحدة|نّݣليز]]. ولاكين نّݣليزية لوسطانية ماكاتميّز ب شكل فيعلي حتال مابين [[لقرن تلطاش]] ؤ [[لقرن خمسطاش]].

بزاف د لكلمات ديال نّݣليزية لقديمة غادي يبداو كيتّنساو ؤ كيتعوضو ب كلمات ديال [[نوردية لقديمة|نّوردية لقديمة]] لّي كانو جابوها [[سكانديناڤيا|سّكانديناڤيين]] من [[لقرن لعاشر]]، يعني قرن قبل من ويليام لفاتح. هادشي طرا بشكل تدريجي، ؤ مدة طويلة كانو لكلمات ديال نّݣليزية ؤ لموقابيلات نّوردية ديالهوم كيتّسعملو جنب ب جنب. لكاتب ؤ دّيپلوماسي نّݣيليزي [[ويليام كاكستون]] ف لّخر ديال لقرن 15 كان متلا كيتشكا بلي بنادم ماكيعرفش إينا كلمة فيهوم يخدّم، بحال كلمة ''ey إي'' لّي ب نّݣليزية لقديمة كتعني بيضة (ب [[لألمانية]] ''Ei'')، ؤ لموقابيل ديالها ''egg إيݣ''، لّي دخل من نّوردية ؤ لّي مستعمل دابا ف نّݣليزية لعصرية. أمتلة خرين لّي تّنساو فيهوم لكلمات ديال نّݣليزية لقديمة ل صالح كلمات ديال نّوردية كاين ''sweostor'' موقابيل ''syster'' (دابا ''sister'' بمعنى خت)، ''niman'' موقابيل ''taca'' (دابا ''take''، بمعنى خدا)، ؤ ''grama'' موقابيل ''angr'' (دابا ''anger''، بمعنى غضبة).<ref name="Routledge"/>

معا [[لغزو النورماندي ل النݣليز|لستيعمار نّورماندي]] ديال ويليام لفاتح، غادي تبدا نّݣليزية كتأتر ب [[لفرانساوية لقديمة]]. لأغلبية د نّوبالا من أصل نݣليزي يا غادي يموتو ف لمعارك ضد لجيش نّورماندي ديال ويليام، يا غادي يتّحكم عليهوم ب لإعدام ب تهمة د لخيانة، من بعد ما ويليام شد لحكم د نّݣليز. غادي تولي ضونك لفرانساوية ل مدة جوج قرون هيّا لّوغة د لقصر لمالاكي ؤ ديال طّبقة د نّوبالا نّورماندية لّي عوضات طّبقة لقديمة. ب سباب لختيلاط ديال نّورمانديين معا نّݣالزا ب جّواج، ؤ حيت نّاس ديال طّبقات لجتيماعية نّازلة خاصهوم يكومونيكيو معا سيادهوم، غادي ينتاشرو لكلمات لّي جايين من لفرانساوية ف لهضرة ديال لعامة د نّݣالزا.<ref name="Routledge"/>

وحدة من لموميزات ديال نّݣليزية لوسطانية ف لݣرامير هوّا بلي فقدات تّمييز لعشوائي ديال [[جندر|جّندر]] د سّميات (دكري، نتوي، محايد) لّي كان ف نّݣليزية لقديمة، ؤ ولّا جّندر متعلق ب لمعنى ديال سّمية، لّي كيتسما جّندر طّبيعي. لإعراب حتا هوّا بدا كيطير بشوية حتا غبر ف مرة معا لبدية د لقرن 16 فاش كتبدا لفترة ديال نّݣليزية لعصرية.<ref name="Routledge"/>

من بين أهم لمكتوبات [[لأداب]]ية لّي تكتبو ب نّݣليزية لوسطانية، كاين ''[[لحجايات د كانتربوري|لحجّايات د كانتربوري]] The Canterbury Tales'' ديال [[دجوفري تشوصر]]، أعضم كاتب نݣليزي قبل من [[ويليام شيكسپير|شيكسپير]]، ؤ كتبو مابين عام 1387 ؤ 1400.<ref name="Routledge"/>

مرة خرة نفس لميتال ديال قبل، ولاكين معا لجوملة ب نّݣليزية لوسطانية حتا هيّا:

* نݣليزية قديمة: Foxas habbað holu and heofonan fuglas nest
* نّݣليزية لوسطانية: Foxis han dennes, and briddis of heuene han nestis
* نݣليزية عصرية: Foxes have holes and the birds of heaven nests<ref name="phono"/>
* داريجة: تّعالب عندهوم حفاري ؤ طّيور د سّما عندهوم عشاش

=== لبدية د نّݣليزية لعصرية ===
{{مقالة متعمقة|النݣليزية لعصرية}}
ف لقرن 16 كاتبدا لفترة ديال نّݣليزية لعصرية. هاد لفترة نقدرو نقسموها ل جوج فترات، نّݣليزية لعصرية لمبكّرة (من لبدية د [[لقرن سطاش]] تال [[لقرن تمنطاش]])، ؤ نّݣليزية لعصرية لمعطلة (من لقرن تمنطاش ؤ تسعطاش تال دابا).<ref name="unidue">{{Cite web
|url=https://www.uni-due.de/SHE/SHE_Late_Modern_English.htm
|language=en
|title=Late Modern English
|archive-url=https://web.archive.org/web/20220119113436/https://www.uni-due.de/SHE/SHE_Late_Modern_English.htm
|archive-date=2022-01-19
|accessdate=2021-10-03
|url-status=live
}}</ref>

==== نّݣليزية لعصرية لمبكّرة ====
تميزات هاد لفترة ب تلاتة د لحوايج رئيسيين: [[تكحيزة لڤوايلية لكبيرة|تّكحيزة لڤوايلية لكبيرة]]، تّبسيط ديال لقواعد د لإعراب، ؤ [[لوغة معيارية|لمعيرة لّوغاوية]] د نّݣليزية.

تّكحيزة لڤوايلية لكبيرة ({{لوغة-en|The Great Vowel Shift}}) هوّا فينومين [[لانݣويستيك|ليساني]] لي أدّا ل تغيير جدري ف طّاريقة د نّطقان ديال [[ڤواييلة|لڤواييلات]] ف نّݣليزية، سيرتو لڤواييلات طّوال، حيت كان تغيير متسلسل، يعني كلا تغيير ف سّيستيم د لڤواييلات كان كيأدي ل تغييرات خرة ؤ هيا غادية. متلا كلمة {{لوغة|en|bite}} (ب معنى ''عض'') كانت كاتّنطق بحال {{لوغة|en|beet}} ''بيت''، مي مورا لقرن 16 ولات كاتّنطق ''بايت''، ؤ كلمة {{لوغة|en|about}} كانت كاتّنطق ''أبوت'' (بحال {{لوغة|en|boot}}) ؤ دابا ولات ''أباوت''. هاد لفينومين كيفسّر علاش نّݣليزية لعصرية مامتناسقاش ديما ف نّطقان ؤ لإملاء، حيت بزاف د شّكال لكتابة بقاو من نّݣليزية لوسطانية، ؤ علاش لحروف د لڤواييلات ف نّݣليزية كيختالف نطقانهوم ف شلا حالات على نّطقان ديالهوم ف لوغات ؤروپية خرة.<ref name="gorlach">{{Cite book
|title=Introduction to Early Modern English
|author=مانفريد ݣورلاخ
|year=1991
|publisher=مطباعة جامعة كامبريدج
|pages=66-70
}}</ref>

ف هاد لفترة، بدات لأهمية د نّڭليزية كاتطلع، مقارنةً معا لفرانساوية نّورماندية، ف عهد لماليك [[هينري لخامس د النڭليز|هينري لخامس]]. لقصر ولّا كيصدر لوتايق رّسمية ديالو ب نّڭليزية، ؤ بانت نڭليزية وسطانية معيارية جديدة مبازية على لّهجات ديال [[لندن]] و لمنطقة د [[ميدلاند الشرقية|ميدلاند شّرقية]]. ف 1476، [[ويليام كاكسطون]] دخّل لمطباعة ل [[النݣليز|نّڭليز]] ؤ بدا كيطبع لمنشورات ؤ لكتوبا، ؤ هادشي زاد من نّتيشار ديال هاد نّڭليزية لمعيارية. لأداب نّڭليزي د هاد لفترة كيشمل لأعمال ديال [[ويليام شيكسپير]] ؤ طّرجامة د [[لإنجيل]] لي كوميصيوناها لماليك [[دجيمس اللول د النڭليز|دجيمس لّول]] لي كاتسمّا تال دابا ب سميتو.

وخا تّكحيزة لڤواييلية لكبيرة دارت تغييرات موهيمة ف نّڭليزية، هاد لّخرة ف نطقانها كانت باقة ماكاتشبهش 100% ل نّڭليزية لي كانعرفو دابا. متلاً حرف [[K]] ف كلمت {{لوغة|en|knight}} ؤ حرف [[G]] ف كلمت {{لوغة|en|gnat}} كانو باقين كيتنطقو. بزاف د تّويشيات ف لڭرامير ؤ تّركيب لي كيبانو دابا قدام ؤ غراب، كانو عاديين ف ديك لفترة.

لميتال ديال قبل لي موخود من لإنجيل د متّى:

* نݣليزية قديمة: Foxas habbað holu and heofonan fuglas nest
* نّݣليزية لوسطانية: Foxis han dennes, and briddis of heuene han nestis
* نݣليزية عصرية مبكّرة: Foxes haue holes and the birds of the ayre haue nests
* نݣليزية عصرية: Foxes have holes and the birds of heaven nests
* داريجة: تّعالب عندهوم حفاري ؤ طّيور د سّما عندهوم عشاش

==== نّتيشار د نّڭليزية ====
من [[لقرن 18]]، لإمبراطورية لبريطانية بدات كاتسيطر على بزاف د لمناطق د لعالم، ؤ لإنتاجات تّقافية ؤ لفلسفية ؤ لعلمية ب نّڭليزية تزادو بشكل كبير بزاف معا نّتيشار ديالها. نّڭليزية ولّات ب هادشي أول لوغة عالمية ب لمعنى لحقيقي، حيت سهّلات تّواصل مابين بزاف د لبلدان. لمستعمرات د [[لمملكة لمتاحدة د بريطانيا لعضيمة ؤ إرلاندا|بريطانيا]] ف [[إفريقيا]]، [[أميريكا]] ؤ [[أسيا]] ؤ بلايص خرين بداو كيخدّمو نّڭليزية، ؤ طوّرو لهجات خاصين بيهوم. لبلدان لي ستاقلو من بعد ؤ كانو عندهوم بزاف د [[لوغة|لّوغات]]، ردّو نّڭليزية [[لوغة رسمية]] باش يتجنّبو صوعوبات سياسية ؤ إيديولوجية لي تقدر تنتج من لماخدة ديال وحدة من لّوغات لمحلية بلاصت لخرين ف رّسميات ديال دّولة.

معا تّطور ديال نّڭليزية لعصرية، لأساليب ديال لكتابة ؤ لڭرامير بقاو كيتمعيرو، ؤ نّاشرين ديال لكتوبا ؤ [[ديكسيونير|دّيكسيونيرات]] مدعومين من دّولة، ب لإضافة ل تّعليم لعومومي، عاونو ف نتيشار هاد لمعيار د نّڭليزية لعصرية. ف 1755، [[صامويل دجونصون]] صدّر [[الديكسيونير د اللوغة النڭليزية|دّيكسيونير د لّوغة نّڭليزية]]، لي دخّل لإملاء د لكلمات ؤ تّراكيب لجومال لمعياريين. ف 1828، ف جّيهة لخرة د [[لموحيط لأطلاسي|لمحيط لأطلاسي]]، [[نوح ويبستر]] صدّر [[الديكسيونير لميريكاني ديال اللوغة النڭليزية|دّيكسيونير لميريكاني ديال لّوغة نّڭليزية]]، لي تاهوّا لعب نفس دّور ف نّڭليزية لميريكانية. لهضرة ب لّهجات لي ماتابعاش ل لّوغة لمعيارية ولّات كاتجيب ضّحك ؤ تّكوميك حيت كاتّعتابر رمز ديال [[تكلاخ|تّكلاخ]] ؤ لمستوى تّعليمي ؤ جّتيماعي لهابط، ؤ داكشي علاش طّبقة لوسطانية د لمجتمع ضغيا أضابطات نّڭليزية لمعيارية ؤ تخلّات على لّهجات ديالها. ف [[لقرن 20]]، نّتيشار د نّڭليزية زاد تسارع ملي [[الولايات المتاحدة د ميريكان|لميريكان]] خدات بلاصت بريطانيا كا قوة عضمى، مورا [[لحرب لعالمية الجاوجة|لحرب لعالمية جّاوجة]]، ؤ بسباب قنوات د تّلفازة بحال ل[[بي بي سي]] لي كانت كاتّشاف بشكل واسع. ف [[لقرن 21]]، نّڭليزية ولّات أكتر لوغة مهضورة و مكتوبة ف تّاريخ د بنادم.

ف نّڭليزية لعصرية، لإعراب مشا بشكل شبه كامل. تّخدام ديال لفيعل {{لوغة|en|do}} كا فيعل موساعيد ولّا منتاشر بزاف. صّيغة د لماضي ديال لأفعال تاهيّا تمعيرات ؤ تقننات بشكل كبير ب زّيادة ديال ''ed-'' ف لّخر د لفيعل (قبل كانو بزاف د لأفعال لي عندهوم فورما خاصة بيهوم).

== تّوزيع لجغرافي ==
[[فيشي:Anglospeak (subnational version).svg|يسار|upright=2|تصغير|خريطة د لبلدان لي فيها لونݣلي لغة رسمية]]
ف 2016، كانو 400 مليون شخص ف لعالم هاضرين ب نّڭليزية كا [[لوغة د لم]]، ؤ 1,1 مليار كا لوغة تانية. نّڭليزية هيّا أكبر لوغة من حيت لعاداد د لهاضرين. نّڭليزية مهضورة ف جميع [[قارة|لقارّات]]، ؤ ف [[جزيرة|ڭزاير]] موجودين ف جميع [[موحيط|لموحيطات]] ف لعالم. ؤ هيا أكتر لوغة كيهضروها نّاس ملي كيتلاقاو ف أي بلاصة ف لعالم ؤ ماكاتكونش عندهوم لوغة د لم مشتاركة بيناتهوم.

[[لانڭويستيك|لّانڭويست]] [[لهند]]ي [[براج كاشرو]] قسّم لبلدان د لعالم ل تلاتة دّوارات على حساب لهاضرين ب نّڭليزية، ؤ تّأتير ديال هاد لبلدان على لمعيار ديال لّوغة.
# دّوارة لّولة ؤلا دّوارة دّخلانية: لبلدان لي فيها أغلبية هاضرين ب نّڭليزية كا لوغة د لم، بحال لميريكان، [[لمملكة لمتحدة]]، و [[كانادا]].
# دّوارة تّانية ؤلا دّوارة لبرانية: لبلدان لي فيها أقلية هاضرة ب نّڭليزية كا لوغة د لم، ولاكين هاد لّوغة منتاشرة بزاف ف لإدارة ؤ لإعلام.
# دّوارة تّالتة ؤلا دّوارة لمتوسّعة: لبلدان لي بزاف د نّاس فيها كيتعلّمو نّڭليزية كا لوغة أجنبية، ؤ هاد لبلدان غادين ؤ كيتزداو.

== لفونولوجيا ==
[[فيشي:Emery Emery Voice.ogg|يسار|تصغير|مثال د هضرة بلينݣليزية ب صّوت د راجل ميريكاني]]
ل[[فونيتيك]] ؤ ل[[فونولوجيا]] ديال نّڭليزية كاتبدّل على حساب [[لهجة|لّهجة]]، بلا مايأتر هادشي ف لعادة على [[تفاهوم متبادل|تّفاهوم لمتبادل]] مابين لّهجات. لختيلافات لفونولوجية كاتعطينا [[فونيم]]ات مختالفين، بينمّا لختيلافات لفونيتيكية كاتعطينا نطقان مختالف ديال نفس لفونيم. هاد طّابلوات كيبيّنو نّطقان لمعياري ديال نّڭليز ؤ لميريكان، ب ستيعمال [[لألفبائية لفونيتيكية لعالمية]].

=== لكونصونات ===
{| class="wikitable" style="text-align: center"
|-
|+ فونيمات د لكونصونات
!
! colspan="2" | [[كونصونة شنفية|شنفي]]
! colspan="2" | [[كونصونة بينسنانية|سناني]]
! colspan="2" | [[كونصونة لتية|لتّي]]
! colspan="2" | [[كونصونة مورلتية|مورلتّي]]
! colspan="2" | [[كونصونة غارية|غاري]]
! colspan="2" | [[كونصونة طبقية|طبقي]]
! colspan="2" | [[كونصونة قرجوطية|قرجوطي]]
|-
! [[كونصونة نيفية|نيفي]]
| style="border-right: 0;" | || style="border-left: 0;" | {{IPAlink|m}}
| colspan="2" |
| style="border-right: 0;" | || style="border-left: 0;" | {{IPAlink|n}}
| colspan="2" |
| colspan="2" |
| style="border-right: 0;" | || style="border-left: 0;" | {{IPAlink|ŋ}}
| colspan="2" |
|-
! [[كونصونة وقفية|وقفي]]
| style="border-right: 0;" | {{IPAlink|p}} || style="border-left: 0;" | {{IPAlink|b}}
| colspan="2" |
| style="border-right: 0;" | {{IPAlink|t}} || style="border-left: 0;" | {{IPAlink|d}}
| style="border-right: 0;" |  || style="border-left: 0;" | 
| colspan="2" |
| style="border-right: 0;" | {{IPAlink|k}} || style="border-left: 0;" | {{IPAlink|ɡ}}
| colspan="2" |
|-
! [[كونصونة موقوفة حتيكاكية|موقوف حتيكاكي]]
| style="border-right: 0;" |  || style="border-left: 0;" | 
| colspan="2" |
| style="border-right: 0;" |  || style="border-left: 0;" | 
| style="border-right: 0;" | {{IPAlink|tʃ}} || style="border-left: 0;" | {{IPAlink|dʒ}}
| colspan="2" |
| style="border-right: 0;" |  || style="border-left: 0;" | 
| colspan="2" |  
|-
! [[كونصونة ساكتة حتيكاكية|ساكت حتيكاكي]]
| style="border-right: 0;" | {{IPAlink|f}} || style="border-left: 0;" | {{IPAlink|v}}
| style="border-right: 0;" | {{IPAlink|θ}} || style="border-left: 0;" | {{IPAlink|ð}}
| style="border-right: 0;" | {{IPAlink|s}} || style="border-left: 0;" | {{IPAlink|z}}
| style="border-right: 0;" | {{IPAlink|ʃ}} || style="border-left: 0;" | {{IPAlink|ʒ}}
| colspan="2" |
| colspan="2" |
| style="border-right: 0;" | {{IPAlink|h}} || style="border-left: 0;" |
|-
! [[كونصونة علاين ساكتة|علاين ساكت]]
| colspan="2" |
| colspan="2" |
| style="border-right: 0;" | || style="border-left: 0;" | {{IPAlink|l}}
| style="border-right: 0;" | || style="border-left: 0;" | {{IPAlink|ɹ}}*
| style="border-right: 0;" | || style="border-left: 0;" | {{IPAlink|j}}
| style="border-right: 0;" | || style="border-left: 0;" | {{IPAlink|w}}
| colspan="2" |
|}

== مصادر ==
{{عيون}}

== شوف تا ==
* [[لفرانساوية]]
* [[اللوغات لأمازيغية|لأمازيغية]]
* [[لهولاندية]]
{{Commons category|English language}}
{{ضبط مخازني}}

[[تصنيف:لوغات جرمانية]]
[[تصنيف:مقالات فيها مصدر و 3000 بايت]]
[[تصنيف:النڭليزية]]
لينݣليزية ولا نّݣليزية ؤلا لونݣلي (ب نّݣليزية English) هيّا لوغة هندوؤروپية، ؤ ب ضبط جرمانية غربية لي لأصل ديالها من نّݣليز. تاتًهضر نّݣليزية ف ݣاع لقارّات د لعالم ؤ تاتعتابر حاليا هي لّوغة لّولة ف لعالم من ناحية د لينتاج لعلمي. تقريبا مليار ؤ نص د ناس ف لعالم تيهضرو نّݣليزية، منهم مابين 360 و 400 مليون لي هي لّوغة د لم ديالهم.

نّݣليزية هي واحد لّوغة جرمانية. هي تالت أكتر لوغة كيهضرو بها ناس ف لعالم كا لوغة د لم أما أكتر لوغة كيهضرو بيها هي شينوية ؤ تابعاها صبليونية.

نتاشرات لينݣليزية ف لعالم من بعد لقرن 17، مع لإمبراطورية لبريطانية ؤ لميريكان. مورا لحرب لعالمية التانية، ؤ حيث ولات لميريكان قوة عوضما، فرضات لينݣليزية راسها كا لوغة عالمية، ؤ ولات هي لوغة لولة ف لعالم ف بزاف د لينتاجات ؤ ضّومينات. لينݣليزية هي لوغة رسمية ف بزاف د لهيئات ؤ لمؤسسات ف لعالم بحال لأمم لمتًحدة ؤ ليتيحاد لؤروپي. نݣليزية هي لوغة رسمية ف 67 بلاد. ؤ هيّا لّولة من حيت تّعلام ديالها كا لوغة تانية.

ماكاينش شي فرق كبير ما بين لينݣليزية ديال ميريكان و لينݣليزية ديال بريطانيا ف لمفردات ؤ لقواعد. كاينين شلة ديال لّهجات ؤ لّكنات ديال نّݣليزية، ف بزاف د لبلدان ؤ لمناطق، لّي كتختالف بيناتها ف لفونولوجيا ؤ صّوتيات، ؤ شي مرات حتا ف لموعجام، لإيديومات، لݣرامير، ؤ طّريقة د لكتبة، ولاكين ب شكل عام كيتفاهمو بيناتهم، من غير شي حالات فاش كيكونو جوج لهجات متباعدين بزاف جغرافيّان. شّخص نّاطق ب نّݣليزية كيتسما أنݣلوفوني.

لينݣليزية هي لوغة لأجنبية تانية من حيت عدد ناس لي تيهضروها ف لمغريب، من بعد لفرانساوية. تقريبا 6 د لمليون د لمغاربة قالو علا راسهم بلي تيهضرو نّݣليزية ف إحصائيات د 2014.

 تّصنيف لّوغاوي 
تصغير|شّجرة ديال لّوغات لجرمانية لغربية
نّݣليزية لوغة هندوؤروپية، ؤ ب تّحديد كتنتامي ل لفرع ديال لّوغات لجرمانية لغربية. نّݣليزية لقديمة جات من ستيمرارية لوغاوية كتمتّل مجموعة د لّهجات ؤ لّوغات لّي كانو كيهضرو قبايل جرمانية علا شّط ديال لبحر شّمالي ف لمنطقة د فريزيا. هاد لّوغات تطورو ب شكل تدريجي ل تلاتة د مجموعات، هوما لّوغات لأنݣلية ف لجزر د بريطانيا، لّوغات لفريزية، ؤ لألمانية سّهلية.

لّوغات لأنݣلية ؤ لوغات لفريزية كيتجمعو عادة ف فاميلة وحدة د لّوغات لأنݣلوفريزية، لّي كتمتل مجموعة د لّوغات كاتعتابر أقرب وحدين ل نّݣليزية. ؤ هاد لفاميلة بدورها كتّجمع معا لألمانية سّهلية ف فاميلة كتسمّا لّوغات لإنݣڤايونية ؤلا لّوغات لجرمانية د لبحر شّمالي، مي كاينين عولاما د لّيسانيات كيعارضو هاد تّصنيف لّخر.

نّݣليزية لقديمة من بعد غادي تطور ل نّݣليزية لوسطانية، لّي حتا هيّا غادي تطور ل نّݣليزية لّي كنعرفو دابا. نّݣليزية كتبان مختالفة علا لّوغات لجرمانية لوخرة، حيت عزلها لبحر علا خواتاتها ل مدة طويلة، ؤ من بعد غادي تأتر ب نّوردية لقديمة ؤ لفرانساوية. واحد نّيسبة كبيرة ديال لموعجام د نّݣليزية جاي من لفرانساوية.

نّݣليزية كتّعتابر لوغة جرمانية حيت كتّشارك معا لّوغات لجرمانية لوخرة ف تغييرات ؤ زيادات لّي ماكانلقاوش ف لوغات خرين. هادشي كيدل بلي هاد لّوغات منحادرة من شي لوغة قديمة كتسما لپروطوجرمانية لّي كانت كتّهضر ف شمال ؤروپا ف لعصر د لحديد. من بين لخاصيات لّي كيتشاركو فيها لّوغات لجرمانية، كاين تّقسيم ديال لفعال ل فعال قوية ؤ فعال ضعيفة. نّݣليزية كتّعتابر لوغة أنݣلوفريزية حيت هيّا ؤ لّوغة لفريزية كيتشاركو ف خاصيّات إضافية، سيرتو شي تويشيات ف تّصريف د لفعال ؤ ف نّوطق.

 تّاريخ 

 نّݣليزية لقديمة 

تصغير|لبدية ديال لملحامة د بيوُولف مكتوبة ب نّݣليزية لقديمة
أقدم شكل من شّكال د نّݣليزية كيتسما نّݣليزية لقديمة ؤلا لأنݣلوساكسونية، لّي كانت مهضورة مابين لقرن سّات ؤ لقرن حضاش ميلادي. نّݣليزية لقديمة تطورات من مجموعة د لّهجات لجرمانية لغربية، لّي عادتن كتّجمع ف إطار لّوغات لأنݣلوفريزية، ؤلا لّوغات لجرمانية د لبحر شّمالي، ؤ كانت مهضورة ف فريزيا (شمال د هولاندا ؤ شوية ف لغرب د ألمانيا)، ف ساكسونيا سّفلية (شّمال لغربي د ألمانيا)، ؤ ف لجنوب ديال شبه جزيرة يوتلاند (شّمال د ألمانيا ؤ لجنوب د دّانمارك).

ف لقرن لخامس لميلادي، لقبايل لأنݣلوساكسونية ستاقرات ف بريطانيا من بعد ما طاحت لإمبراطورية رّومانية لغربية. جوج قرون مورا داكشي ولّات لّهجات لجرمانية ديالهم هيّا لّي مسيطرة ف بريطانيا، ؤ خدات لبلاصة ديال لّوغات لّي كانت ف إقليم بريطانيا رّوماني، بحال لبريطونية لقديمة لّي كتعتابر لوغة كيلتية، ؤ لّاتينية. هاد لّهجات ولّات كتسما Ænglisc إنݣليسك لي ولّات English إنݣليش نيسباتن ل لقبايل لأنݣلية، ؤ لبلاد ديالهوم ولّات كتسما Ænglaland إنݣلالاند ؤلا بختيصار England إنݣلاند.

نّݣليزية لقديمة كانو فيها 4 ديال لّهجات رّئيسية، لّي كينقاسمو ل جوج مجموعات: لّهجات لأنݣلية (لّهجة لميرسية ؤ لّهجة نّورثامبرية) ؤ لّهجات سّاكسونية (لّهجة لكينتية ؤ لّهجة سّاكسونية لغربية).ب سباب لإصلاحات تّعليمية ديال لماليك ألفريد لعاضيم ف لقرن تّاسع غادي تولي لّهجة سّاكسونية لغربية ديال مملكة ويسيكس هيّا لّوغة لمعيارية ديال نّݣليزية لقديمة.

جوج د نّوصوص لمعروفين ب نّݣليزية لقديمة هوما لملحامة ديال بيوُولف لّي كانت مكتوبة ب سّاكسونية لغربية، ؤ نّشيد ديال كييْدمون لّي تكتبات ب لّهجة نّورثامبرية، ؤ لّي هيا أقدم قصيدة شيعرية نݣليزية معروفة. نّݣليزية لعصرية تطورات سيرتو من لّهجة لميرسية ؤ سّكوطلاندية من لّهجة نّورثامبرية. ف لقرن لخامس كانت نّݣليزية لقديمة كتّكتب ب لأبجدية رّونية بحال لّوغات لجرمانية لوخرة، سيرتو لّوغات لأنݣلوفريزية، مي معا لقرن سّات، ولّات كتّكتب ب لأبجدية لّاتينية، معا شي رموز رونية بحال þ (= ث) ؤ ð (= ذ).

نّݣليزية لقديمة وخا هيّا لجدة د نّݣليزية لعصرية، ماكاينش تفاهوم بيناتهوم، ؤ شي نݣليزي من لقرن لواحد ؤ عشرين مايقدش يفهم نّݣليزية لقديمة بلا مايتعلّم ليها. لݣرامّير ديال نّݣليزية لقديمة كتشبه ل ديال لألمانية ديال دابا، ؤ أقرب لوغة ليها كانت هيّا لفريزية لقديمة. نّݣليزية لقديمة متلان فيها لإعراب ديال سّميات، بحال ف لألمانية، علا حساب واش فاعل، مفعول، ؤلا مجرور، ؤ نفس شي كينطابق علا لحروف د لإضافة، لفعال ؤ نّْعوت. نّݣليزية لعصرية ب لمقارنة، فيها شكال قلال ديال ضّماير ؤ شّكال ديال تّصريف د لفعال حتا هوما قل من دوك لّي كاينين ف نّݣليزية لقديمة. هاد تطور كيشبه لّي وقع ما بين لعربية ؤ دّاريجة. هادا ميتال ديال جملة ب نّݣليزية لقديمة ؤ لموقابيل ديالها ب نّݣليزية لعصرية، ب طرجمة ل دّاريجة:

 نّݣليزية لقديمة: Foxas habbað holu and heofonan fuglas nest
 نّݣليزية لعصرية: Foxes have holes and the birds of heaven nests
 داريجة: تّعالب عندهوم حفاري ؤ طّيور د سّما عندهوم عشاش

 نّݣليزية لوسطانية 

معا تّأتير ديال لوغات خرة، غادي تطور نّݣليزية لقديمة بشكل تدريجي ل نّݣليزية لوسطانية. تّاريخ لّي كيتّعطا عادة ديال لبدية د هاد تّطور هوّا 1066 فاش جا ويليام لفاتح نّورماندي باش يسيطر علا نّݣليز. ولاكين نّݣليزية لوسطانية ماكاتميّز ب شكل فيعلي حتال مابين لقرن تلطاش ؤ لقرن خمسطاش.

بزاف د لكلمات ديال نّݣليزية لقديمة غادي يبداو كيتّنساو ؤ كيتعوضو ب كلمات ديال نّوردية لقديمة لّي كانو جابوها سّكانديناڤيين من لقرن لعاشر، يعني قرن قبل من ويليام لفاتح. هادشي طرا بشكل تدريجي، ؤ مدة طويلة كانو لكلمات ديال نّݣليزية ؤ لموقابيلات نّوردية ديالهوم كيتّسعملو جنب ب جنب. لكاتب ؤ دّيپلوماسي نّݣيليزي ويليام كاكستون ف لّخر ديال لقرن 15 كان متلا كيتشكا بلي بنادم ماكيعرفش إينا كلمة فيهوم يخدّم، بحال كلمة ey إي لّي ب نّݣليزية لقديمة كتعني بيضة (ب لألمانية Ei)، ؤ لموقابيل ديالها egg إيݣ، لّي دخل من نّوردية ؤ لّي مستعمل دابا ف نّݣليزية لعصرية. أمتلة خرين لّي تّنساو فيهوم لكلمات ديال نّݣليزية لقديمة ل صالح كلمات ديال نّوردية كاين sweostor موقابيل syster (دابا sister بمعنى خت)، niman موقابيل taca (دابا take، بمعنى خدا)، ؤ grama موقابيل angr (دابا anger، بمعنى غضبة).

معا لستيعمار نّورماندي ديال ويليام لفاتح، غادي تبدا نّݣليزية كتأتر ب لفرانساوية لقديمة. لأغلبية د نّوبالا من أصل نݣليزي يا غادي يموتو ف لمعارك ضد لجيش نّورماندي ديال ويليام، يا غادي يتّحكم عليهوم ب لإعدام ب تهمة د لخيانة، من بعد ما ويليام شد لحكم د نّݣليز. غادي تولي ضونك لفرانساوية ل مدة جوج قرون هيّا لّوغة د لقصر لمالاكي ؤ ديال طّبقة د نّوبالا نّورماندية لّي عوضات طّبقة لقديمة. ب سباب لختيلاط ديال نّورمانديين معا نّݣالزا ب جّواج، ؤ حيت نّاس ديال طّبقات لجتيماعية نّازلة خاصهوم يكومونيكيو معا سيادهوم، غادي ينتاشرو لكلمات لّي جايين من لفرانساوية ف لهضرة ديال لعامة د نّݣالزا.

وحدة من لموميزات ديال نّݣليزية لوسطانية ف لݣرامير هوّا بلي فقدات تّمييز لعشوائي ديال جّندر د سّميات (دكري، نتوي، محايد) لّي كان ف نّݣليزية لقديمة، ؤ ولّا جّندر متعلق ب لمعنى ديال سّمية، لّي كيتسما جّندر طّبيعي. لإعراب حتا هوّا بدا كيطير بشوية حتا غبر ف مرة معا لبدية د لقرن 16 فاش كتبدا لفترة ديال نّݣليزية لعصرية.

من بين أهم لمكتوبات لأدابية لّي تكتبو ب نّݣليزية لوسطانية، كاين لحجّايات د كانتربوري The Canterbury Tales ديال دجوفري تشوصر، أعضم كاتب نݣليزي قبل من شيكسپير، ؤ كتبو مابين عام 1387 ؤ 1400.

مرة خرة نفس لميتال ديال قبل، ولاكين معا لجوملة ب نّݣليزية لوسطانية حتا هيّا:

 نݣليزية قديمة: Foxas habbað holu and heofonan fuglas nest
 نّݣليزية لوسطانية: Foxis han dennes, and briddis of heuene han nestis
 نݣليزية عصرية: Foxes have holes and the birds of heaven nests
 داريجة: تّعالب عندهوم حفاري ؤ طّيور د سّما عندهوم عشاش

 لبدية د نّݣليزية لعصرية 

ف لقرن 16 كاتبدا لفترة ديال نّݣليزية لعصرية. هاد لفترة نقدرو نقسموها ل جوج فترات، نّݣليزية لعصرية لمبكّرة (من لبدية د لقرن سطاش تال لقرن تمنطاش)، ؤ نّݣليزية لعصرية لمعطلة (من لقرن تمنطاش ؤ تسعطاش تال دابا).

 نّݣليزية لعصرية لمبكّرة 
تميزات هاد لفترة ب تلاتة د لحوايج رئيسيين: تّكحيزة لڤوايلية لكبيرة، تّبسيط ديال لقواعد د لإعراب، ؤ لمعيرة لّوغاوية د نّݣليزية.

تّكحيزة لڤوايلية لكبيرة () هوّا فينومين ليساني لي أدّا ل تغيير جدري ف طّاريقة د نّطقان ديال لڤواييلات ف نّݣليزية، سيرتو لڤواييلات طّوال، حيت كان تغيير متسلسل، يعني كلا تغيير ف سّيستيم د لڤواييلات كان كيأدي ل تغييرات خرة ؤ هيا غادية. متلا كلمة  (ب معنى عض) كانت كاتّنطق بحال  بيت، مي مورا لقرن 16 ولات كاتّنطق بايت، ؤ كلمة  كانت كاتّنطق أبوت (بحال ) ؤ دابا ولات أباوت. هاد لفينومين كيفسّر علاش نّݣليزية لعصرية مامتناسقاش ديما ف نّطقان ؤ لإملاء، حيت بزاف د شّكال لكتابة بقاو من نّݣليزية لوسطانية، ؤ علاش لحروف د لڤواييلات ف نّݣليزية كيختالف نطقانهوم ف شلا حالات على نّطقان ديالهوم ف لوغات ؤروپية خرة.

ف هاد لفترة، بدات لأهمية د نّڭليزية كاتطلع، مقارنةً معا لفرانساوية نّورماندية، ف عهد لماليك هينري لخامس. لقصر ولّا كيصدر لوتايق رّسمية ديالو ب نّڭليزية، ؤ بانت نڭليزية وسطانية معيارية جديدة مبازية على لّهجات ديال لندن و لمنطقة د ميدلاند شّرقية. ف 1476، ويليام كاكسطون دخّل لمطباعة ل نّڭليز ؤ بدا كيطبع لمنشورات ؤ لكتوبا، ؤ هادشي زاد من نّتيشار ديال هاد نّڭليزية لمعيارية. لأداب نّڭليزي د هاد لفترة كيشمل لأعمال ديال ويليام شيكسپير ؤ طّرجامة د لإنجيل لي كوميصيوناها لماليك دجيمس لّول لي كاتسمّا تال دابا ب سميتو.

وخا تّكحيزة لڤواييلية لكبيرة دارت تغييرات موهيمة ف نّڭليزية، هاد لّخرة ف نطقانها كانت باقة ماكاتشبهش 100% ل نّڭليزية لي كانعرفو دابا. متلاً حرف K ف كلمت  ؤ حرف G ف كلمت  كانو باقين كيتنطقو. بزاف د تّويشيات ف لڭرامير ؤ تّركيب لي كيبانو دابا قدام ؤ غراب، كانو عاديين ف ديك لفترة.

لميتال ديال قبل لي موخود من لإنجيل د متّى:

 نݣليزية قديمة: Foxas habbað holu and heofonan fuglas nest
 نّݣليزية لوسطانية: Foxis han dennes, and briddis of heuene han nestis
 نݣليزية عصرية مبكّرة: Foxes haue holes and the birds of the ayre haue nests
 نݣليزية عصرية: Foxes have holes and the birds of heaven nests
 داريجة: تّعالب عندهوم حفاري ؤ طّيور د سّما عندهوم عشاش

 نّتيشار د نّڭليزية 
من لقرن 18، لإمبراطورية لبريطانية بدات كاتسيطر على بزاف د لمناطق د لعالم، ؤ لإنتاجات تّقافية ؤ لفلسفية ؤ لعلمية ب نّڭليزية تزادو بشكل كبير بزاف معا نّتيشار ديالها. نّڭليزية ولّات ب هادشي أول لوغة عالمية ب لمعنى لحقيقي، حيت سهّلات تّواصل مابين بزاف د لبلدان. لمستعمرات د بريطانيا ف إفريقيا، أميريكا ؤ أسيا ؤ بلايص خرين بداو كيخدّمو نّڭليزية، ؤ طوّرو لهجات خاصين بيهوم. لبلدان لي ستاقلو من بعد ؤ كانو عندهوم بزاف د لّوغات، ردّو نّڭليزية لوغة رسمية باش يتجنّبو صوعوبات سياسية ؤ إيديولوجية لي تقدر تنتج من لماخدة ديال وحدة من لّوغات لمحلية بلاصت لخرين ف رّسميات ديال دّولة.

معا تّطور ديال نّڭليزية لعصرية، لأساليب ديال لكتابة ؤ لڭرامير بقاو كيتمعيرو، ؤ نّاشرين ديال لكتوبا ؤ دّيكسيونيرات مدعومين من دّولة، ب لإضافة ل تّعليم لعومومي، عاونو ف نتيشار هاد لمعيار د نّڭليزية لعصرية. ف 1755، صامويل دجونصون صدّر دّيكسيونير د لّوغة نّڭليزية، لي دخّل لإملاء د لكلمات ؤ تّراكيب لجومال لمعياريين. ف 1828، ف جّيهة لخرة د لمحيط لأطلاسي، نوح ويبستر صدّر دّيكسيونير لميريكاني ديال لّوغة نّڭليزية، لي تاهوّا لعب نفس دّور ف نّڭليزية لميريكانية. لهضرة ب لّهجات لي ماتابعاش ل لّوغة لمعيارية ولّات كاتجيب ضّحك ؤ تّكوميك حيت كاتّعتابر رمز ديال تّكلاخ ؤ لمستوى تّعليمي ؤ جّتيماعي لهابط، ؤ داكشي علاش طّبقة لوسطانية د لمجتمع ضغيا أضابطات نّڭليزية لمعيارية ؤ تخلّات على لّهجات ديالها. ف لقرن 20، نّتيشار د نّڭليزية زاد تسارع ملي لميريكان خدات بلاصت بريطانيا كا قوة عضمى، مورا لحرب لعالمية جّاوجة، ؤ بسباب قنوات د تّلفازة بحال لبي بي سي لي كانت كاتّشاف بشكل واسع. ف لقرن 21، نّڭليزية ولّات أكتر لوغة مهضورة و مكتوبة ف تّاريخ د بنادم.

ف نّڭليزية لعصرية، لإعراب مشا بشكل شبه كامل. تّخدام ديال لفيعل  كا فيعل موساعيد ولّا منتاشر بزاف. صّيغة د لماضي ديال لأفعال تاهيّا تمعيرات ؤ تقننات بشكل كبير ب زّيادة ديال ed- ف لّخر د لفيعل (قبل كانو بزاف د لأفعال لي عندهوم فورما خاصة بيهوم).

 تّوزيع لجغرافي 
يسار|upright=2|تصغير|خريطة د لبلدان لي فيها لونݣلي لغة رسمية
ف 2016، كانو 400 مليون شخص ف لعالم هاضرين ب نّڭليزية كا لوغة د لم، ؤ 1,1 مليار كا لوغة تانية. نّڭليزية هيّا أكبر لوغة من حيت لعاداد د لهاضرين. نّڭليزية مهضورة ف جميع لقارّات، ؤ ف ڭزاير موجودين ف جميع لموحيطات ف لعالم. ؤ هيا أكتر لوغة كيهضروها نّاس ملي كيتلاقاو ف أي بلاصة ف لعالم ؤ ماكاتكونش عندهوم لوغة د لم مشتاركة بيناتهوم.

لّانڭويست لهندي براج كاشرو قسّم لبلدان د لعالم ل تلاتة دّوارات على حساب لهاضرين ب نّڭليزية، ؤ تّأتير ديال هاد لبلدان على لمعيار ديال لّوغة.
 دّوارة لّولة ؤلا دّوارة دّخلانية: لبلدان لي فيها أغلبية هاضرين ب نّڭليزية كا لوغة د لم، بحال لميريكان، لمملكة لمتحدة، و كانادا.
 دّوارة تّانية ؤلا دّوارة لبرانية: لبلدان لي فيها أقلية هاضرة ب نّڭليزية كا لوغة د لم، ولاكين هاد لّوغة منتاشرة بزاف ف لإدارة ؤ لإعلام.
 دّوارة تّالتة ؤلا دّوارة لمتوسّعة: لبلدان لي بزاف د نّاس فيها كيتعلّمو نّڭليزية كا لوغة أجنبية، ؤ هاد لبلدان غادين ؤ كيتزداو.

 لفونولوجيا 
يسار|تصغير|مثال د هضرة بلينݣليزية ب صّوت د راجل ميريكاني
لفونيتيك ؤ لفونولوجيا ديال نّڭليزية كاتبدّل على حساب لّهجة، بلا مايأتر هادشي ف لعادة على تّفاهوم لمتبادل مابين لّهجات. لختيلافات لفونولوجية كاتعطينا فونيمات مختالفين، بينمّا لختيلافات لفونيتيكية كاتعطينا نطقان مختالف ديال نفس لفونيم. هاد طّابلوات كيبيّنو نّطقان لمعياري ديال نّڭليز ؤ لميريكان، ب ستيعمال لألفبائية لفونيتيكية لعالمية.

 لكونصونات 
+ فونيمات د لكونصونات شنفي سناني لتّي مورلتّي غاري طبقي قرجوطي نيفي       وقفي             موقوف حتيكاكي               ساكت حتيكاكي               علاين ساكت    *    

 مصادر 

 شوف تا 
 لفرانساوية
 لأمازيغية
 لهولاندية

تصنيف:لوغات جرمانية
تصنيف:مقالات فيها مصدر و 3000 بايت
تصنيف:النڭليزية